Document ID: /roh_data/filtered/swiss_laws_in_ROHinterleaved.jsonl.gz/5184

This text was translated from IT into Rumantsch Grischun.

Ciascun parlamentare può presentare proposte alla Camera e alla commissione incaricata dell’esame preliminare in merito a un oggetto in deliberazione. Può proporre alla commissione competente di presentare un’iniziativa o un intervento parlamentare. Un progetto di atto legislativo può essere presentato in forma di proposta soltanto se mediante lo stesso:a. un disegno di atto legislativo pendente è suddiviso in varie parti;b. un controprogetto vertente sulla stessa questione costituzionale è contrapposto a un’iniziativa popolare (art. 101). Di norma, le proposte concernenti la procedura (mozioni d’ordine) devono essere trattate immediatamente. Mediante mozione d’ordine si può chiedere di rivenire su una decisione fintanto che una Camera non abbia concluso le deliberazioni su un oggetto. Una mozione d’ordine non può chiedere di rivenire sulla decisione di entrata in materia. Una mozione d’ordine che chiede di ripetere la votazione con cui la Camera conclude la deliberazione su un oggetto può essere presentata soltanto immediatamente dopo tale votazione. Le proposte respinte dalla maggioranza della commissione possono essere presentate come proposte di minoranza. Introdotto dal n. I della LF del 21 giu. 2013 (Miglioramento dell’organizzazione e delle procedure del Parlamento), in vigore dal 25 nov. 2013 (RU 2013 3687; FF 2011 6049 6085). Nuovo testo giusta il n. I della LF del 15 giu. 2018, in vigore dal 26 nov. 2018  (RU 2018 3461; FF 2017 5807 5873). Introdotto dal n. I della LF del 15 giu. 2018, in vigore dal 26 nov. 2018 (RU 2018 3461; FF 2017 5807 5873). Introdotto dal n. I della LF del 15 giu. 2018, in vigore dal 26 nov. 2018 (RU 2018 3461; FF 2017 5807 5873).

Mintga parlamentari po inoltrar a la chombra ed a la cumissiun predeliberanta propostas concernent in object da tractativa pendent. El po dumandar la cumissiun cumpetenta d’inoltrar ina iniziativa parlamentara u ina intervenziun da la cumissiun. In sboz per in decret po mo vegnir inoltrà en furma d’ina proposta, sche:a. in sboz per in decret pendent duai vegnir dividì en plirs sbozs;b. ina cuntraproposta davart la medema dumonda constituziunala duai vegnir opponida ad ina iniziativa dal pievel (art. 101). Propostas che pertutgan la procedura (propostas davart l’urden) ston per regla vegnir tractadas immediatamain. Cun ina proposta davart l’urden poi vegnir pretendì da revegnir ad in conclus, uschè ditg ch’ina chombra n’ha betg terminà sia deliberaziun davart in object da tractativa. Ina proposta davart l’urden che pretenda da revegnir a la decisiun d’entrar en materia, è inadmissibla. Ina proposta davart l’urden che pretenda da repeter ina votaziun, cun la quala la chombra ha terminà sia deliberaziun d’in object da tractativa, dastga vegnir inoltrada mo directamain suenter la votaziun. Propostas ch’èn vegnidas refusadas d’ina maioritad da la cumissiun pon vegnir inoltradas sco propostas da minoritad. Integrà tras la cifra I da la LF dals 21 da zer. 2013 (meglieraziuns da l’organisaziun e da las proceduras dal parlament), en vigur dapi ils 25 da nov. 2013 (AS 2013 3687; BBl 2011 6793, 6829). Versiun tenor la cifra I da la LF dals 15 da zer. 2018, en vigur dapi ils 26 da nov. 2018 (AS 2018 3461; BBl 2017 6797, 6865). Integrà tras la cifra I da la LF dals 15 da zer. 2018, en vigur dapi ils 26 da nov. 2018 (AS 2018 3461; BBl 2017 6797, 6865). Integrà tras la cifra I da la LF dals 15 da zer. 2018, en vigur dapi ils 26 da nov. 2018 (AS 2018 3461; BBl 2017 6797, 6865).